Komisjoni direktiiv 2003/19/EÜ,

21. märts 2003,

millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 97/27/EÜ, mis käsitleb teatavate kategooriate mootorsõidukite ja nende haagiste massi ja mõõtmeid

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 2001/116/EÜ, [2] eriti selle artikli 13 lõiget 2,

ning arvestades järgmist:

(1) Euroopa Parlamendi ja nõukogu 22. juuli 1997. aasta direktiiv 97/27/EÜ, mis käsitleb teatavate mootorsõidukikategooriate ja nende haagiste massi ja mõõtmeid ning millega muudetakse direktiivi 70/156/EMÜ [3], muudetud direktiiviga 2001/85/EÜ, [4] on üks mitmest tüübikinnitusmenetlust käsitlevast üksikdirektiivist, mis kehtestati direktiiviga 70/156/EMÜ. Seepärast kohaldatakse direktiivi 97/27/EÜ suhtes direktiivi 70/156/EMÜ sätteid, mis kehtivad sõidukite süsteemide, osade ja eraldi seadmestike puhul.

(2) Silmas pidades direktiivi 97/27/EÜ kohaldamisest saadud kogemusi on vaja muuta ja täpsustada selle teatud sätteid, et tagada nende ühetaoline tõlgendamine kõigis liikmesriikides.

(3) Nõukogu 25. juuli 1996. aasta direktiiviga 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses suurimad lubatud mõõtmed ning rahvusvahelises liikluses lubatud täismass, [5] muudetud Euroopa Parlamendi ja nõukogu direktiiviga 2002/7/EÜ, [6] suurendatakse teatud mootorsõidukite lubatud mõõtmeid, eriti busside suurimat lubatud pikkust. Et EÜ sõidukite tüübikinnitus võimaldaks suurimat lubatud pikkust, on vaja direktiivi 97/27/EÜ nõudeid vastavalt muuta.

(4) Käesolevas direktiivis ettenähtud meetmed on kooskõlas direktiivi 70/156/EMÜ kohaselt asutatud tehnika arenguga kohandamise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 97/27/EÜ lisasid I–IV muudetakse vastavalt käesoleva direktiivi lisale.

Artikkel 2

1. Alates 1. oktoobrist 2003 ei tohi liikmesriigid käesoleva direktiiviga muudetud direktiivi 97/27/EÜ nõuetele vastavate sõidukite puhul massi ja mõõtmetega seotud põhjustel:

a) keelduda M2-, M3-, N- või O-kategooriasse kuuluvale mootorsõidukile EÜ tüübikinnituse või siseriikliku tüübikinnituse andmisest; või

b) keelduda M2-, M3-, N- või O-kategooriasse kuuluvale mootorsõidukile (vajaduse korral) registreerimisel/kasutuselevõtmisel lubatud masside määramisest vastavalt IV lisale; või

c) keelata selliste sõidukite registreerimist, müüki või kasutuselevõtmist.

2. Alates 1. oktoobrist 2004 ei anna liikmesriigid EÜ tüübikinnitust ja võivad keelduda siseriikliku tüübikinnituse andmisest M2-, M3-, N- või O-kategooria mootorsõidukitüübile massi ja mõõtmetega seotud põhjustel juhul, kui käesoleva direktiiviga muudetud direktiivi 97/27/EÜ nõuded ei ole täidetud.

Artikkel 3

Käesoleva direktiiviga ei tunnistata kehtetuks ühtegi direktiivi 97/27/EÜ kohaselt antud tüübikinnitust ega takistata selliste tüübikinnituste laiendamist selle direktiivi alusel, mille kohaselt tüübikinnitus anti.

Artikkel 4

Ühendkuningriik ja Portugal võivad kuni 9. märtsini 2005 keelduda oma territooriumil siseriikliku tüübikinnituse andmisest või keelata sõiduki müük, registreerimine, kasutuselevõtmine või kasutamine, või lugeda sõiduki vastavustunnistus direktiivi 70/156/EMÜ artikli 7 lõike 1 tähenduses kehtetuks, kui sõiduk ei vasta direktiivi 96/53/EÜ artikli 8 punktis a täpsustatud juhitavuse kriteeriumidele.

Artikkel 5

1. Liikmesriigid jõustavad käesoleva direktiivi täitmiseks vajalikud õigusnormid hiljemalt 30. septembriks 2003. Liikmesriigid teatavad neist viivitamata komisjonile.

Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi sätestavad liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide teksti.

Artikkel 6

Käesolev direktiiv jõustub 20. päeval pärast selle avaldamist Euroopa Liidu Teatajas.

Artikkel 7

Käesolev direktiiv on adresseeritud liikmesriikidele.

Brüssel, 21. märts 2003

Komisjoni nimel

komisjoni liige

Erkki Liikanen

[1] EÜT L 42, 23.2.1970, lk 1.

[2] EÜT L 18, 21.1.2002, lk 1.

[3] EÜT L 233, 25.8.1997, lk 1.

[4] EÜT L 42, 13.2.2002, lk 1.

[5] EÜT L 235, 17.9.1996, lk 59.

[6] EÜT L 67, 9.3.2002, lk 47.

--------------------------------------------------

LISA

DIREKTIIVI 97/27/EÜ LISASID I–IV MUUDETAKSE JÄRGMISELT.

A. I lisa muudetakse järgmiselt.

1. 2. jao pealkirja alla lisatakse järgmine tekst:

"Käesolevas direktiivis kohaldatakse direktiivi 70/156/EMÜ I lisas (koos märkustega) ja II lisas esitatud mõisteid."

2. Punkti 2.4.1 muudetakse järgmiselt:

a) kuues ja seitsmes taane asendatakse järgmistega:

"— peeglid ja teised mitteotsese nähtavuse seadmed,

— jälgimisseadmed,";

b) kümnes, üheteistkümnes ja kaheteistkümnes taane asendatakse järgmistega:

"— sisenemisastmed ja käepidemed,

— puhvrid ja muud sarnased seadmed,

— töökorras tõstmisplatvormid, rambid ja muud sarnased seadmed, mis ei ole suuremad kui 300 mm ega tõsta sõiduki kandevõimet;"

c) lisatakse järgmised neljateistkümnes ja viieteistkümnes taane:

"— elektrisõidukite varrasvooluvõtturid,

— välised päikesesirmid."

3. Punkti 2.4.2 muudetakse järgmiselt:

a) seitsmes taane asendatakse järgmisega:

"— peeglid ja teised mitteotsese nähtavuse seadmed,";

b) lisatakse järgmised üheteistkümnes ja kaheteistkümnes taane:

"— jälgimisseadmed,

— sissetõmmatavad külgjuhtimisseadmed bussidel, mida kasutatakse isejuhtimissüsteemides, kui need ei ole sisse tõmmatud."

4. Punkti 2.4.3 teine taane asendatakse järgmisega:

"— püstasendis pantograafid või varrasvooluvõtturid."

5. Punkti 2.4.4 teine taane asendatakse järgmisega:

"— punktis 2.4.1 nimetatud seadmed."

6. Punkt 2.5 asendatakse järgmisega:

"2.5. Töökorras sõiduki mass — mass, nagu see on määratletud direktiivi 70/156/EMÜ I lisa punktis 2.6."

7. Punkti 2.6 teine lause asendatakse järgmisega:

"Sõidukikategooria määratakse kindlaks vastavalt direktiivi 70/156/EMÜ II lisale."

8. Punktid 2.7, 2.8 ja 2.9 asendatakse järgmistega:

"2.7. Suurim tehniliselt lubatud teljekoormus (m) — sõiduki tootja poolt määratud sõiduki konstruktsiooniline suurimast lubatud massist tulenev suurim lubatud staatiline vertikaalkoormus, mis langeb telje kaudu teepinnale.

N1- kategooria sõidukite puhul võib suurim tehniliselt lubatud tagatelje (tagatelgede) koormus olla kuni 15 % suurem ja sõiduki täismass kuni 10 % või 100 kg suurem, olenevalt sellest, kumb on väiksem; see kehtib ainult vedukite puhul juhul, kui nende käituskiiruse ülempiir on 80 km/h või vähem.

Kõik seesugused kiirusepiirangud või muud käitamistingimused märgib sõiduki tootja kasutaja käsiraamatusse.

2.8. Suurim tehniliselt lubatud mitmikteljekoormus (μ) — sõiduki tootja poolt määratud sõiduki konstruktsioonile ja mitmiktelgedele vastav mass, mis põhineb mitmiktelgedelt teepinnale kanduval suurimal lubatud staatilisel vertikaalkoormusel.

2.9. Pukseeritav mass — pukseeritava(te) sõiduki(te) teljelt (telgedelt) teepinnale kanduv kogukoormus."

9. Punkt 2.11 asendatakse järgmisega:

"2.11. Mootorsõiduki haakepunktile mõjuv suurim tehniliselt lubatud mass — tootja poolt määratud konstruktsioonil ja/või haakeseadmel põhinev mass, mis vastab haakepunktile mõjuvale suurimale lubatud staatilisele vertikaalkoormusele. Definitsiooni järgi ei kuulu nimetatud massi hulka mootorsõiduki haakeseadme mass."

10. Punkt 2.13 asendatakse järgmisega:

"2.13. Autorongi täismass (MC) — tootja poolt määratud mootorsõidukist ja haagis(t)est koosneva autorongi kogumass. Poolhaagistest ja kesktelghaagistest koosnevate autorongide puhul tuleb täismassi M asemel kasutada haagise suurimat tehniliselt lubatud teljekoormust."

11. Punkt 2.19 asendatakse järgmisega:

"2.19. Sõidukitüüp — sõidukid, mis ei erine sellistes olulistes aspektides nagu:

- tootja,

- olulised konstruktsiooni ja ehituse aspektid nagu:

- M2- ja M3- kategooria sõidukite korral:

- šassii/kandevkere, ühe-/kahekorruseline, jäik/liigendraamiga (ilmselged ja põhimõttelised erinevused),

- telgede arv;

- N-kategooria sõidukite korral:

- šassii/põhjapaneel (ilmselged ja põhimõttelised erinevused),

- telgede arv;

- O-kategooria sõidukite korral:

- šassii/kandevkere (ilmselged ja põhimõttelised erinevused), täishaagis/poolhaagis/kesktelghaagis,

- pidurisüsteem: piduriteta/inertspidurdus/pidevpidurdus,

- telgede arv.

Käesolevas jaos ei peeta oluliseks eriti selliseid konstruktsiooni ja kujustuse aspekte nagu teljevahe, telgede konstruktsioon, vedrustus, roolisüsteem, rehvid ja vastavad pidurdusjõu tasakaalustamisseadmete muudatused erinevatel telgedel või reduktsioonklapi leevendussüsteem sadulveduki ja veoki konfiguratsioonide suhtes ning šassii juurde kuuluv varustus (nt mootor, kütusepaagid, käigukast jne)."

12. Punkt 7.2 asendatakse järgmisega:

"7.2. Mõõtmete määramine

Kogupikkus, -laius ja -kõrgus mõõdetakse punkti 3.3 tingimuste põhjal kindlaks määratud töökorras sõiduki(te)lt, lähtudes punkti 2.4 sätetest.

Kui mõõtmistulemused erinevad valmistaja poolt vastavatel tehnilistel konfiguratsioonidel esitatud tulemustest antud tüübi piires rohkem kui 1 %, kasutatakse allolevate nõuete korral saadud tulemusi ja tehniline teenistus võib vajadusel teha täiendavaid mõõtmisi muudele kui punktile 3.3 vastavatele sõidukitele. Direktiivi 96/53/EÜ I lisas esitatud piirväärtusi siiski ületada ei tohi."

13. Punktid 7.4.2.5 ja 7.4.2.5.1 asendatakse järgmistega:

"7.4.2.5. Kui sõiduk on koormatud massini M vastavalt punktis 7.4.2.5.1 või 7.4.2.5.2 kirjeldatud asjakohases olukorras, ei tohi teljele i langev koormus ületada massi Mi samal teljel, ja üksikteljele või mitmiktelgedele j langev koormus ei tohi ületada massi μj.

7.4.2.5.1. Ühtlane massijaotus — töökorras sõiduk koos 75 kg massidega, mis on paigaldatud igale reisijakohale, koormatakse massini M, kusjuures nimikoormus jaotatakse ühtlaselt pinnale, mis on ette nähtud kauba transpordiks."

14. Punktid 7.4.2.5.1.1 ja 7.4.2.5.1.2 kustutatakse.

15. Punkt 7.4.2.5.2 asendatakse järgmisega:

"7.4.2.5.2. Ekstreemse massijaotuse (ebaühtlase koormuse) korral peab tootja esitama äärmised lubatud raskuskeskme asendid koormale ja/või kerele ja/või lisaseadmetele või sisustusele (näiteks: 0,50—1,30 m kaugusele esimesest tagasillast ettepoole) töökorras sõiduki puhul ja mille igale reisijakohale on paigutatud 75 kg mass ja mis koormatakse massini M."

16. Punktid 7.4.2.5.2.1—7.4.2.5.3.2 jäetakse välja.

17. Punkt 7.4.3.2 asendatakse järgmisega:

"7.4.3.2. Töökorras sõiduki mass, millele on lisatud mass Q korrutatuna istuvate ja seisvate reisijate arvuga, punktis 7.4.3.3.1 määratletud massid WP, B ja BX, haakepunktile mõjuv suurim tehniliselt lubatud mass, juhul kui haakeseadis on paigaldatud tootja poolt, ei tohi ületada massi M."

18. Punkt 7.4.3.3.1 asendatakse järgmisega:

"7.4.3.3.1. Töökorras sõiduk on koormatud: istuvate reisijate arvuga P võrduva massiga massist Q; seisvate reisijate arvuga SP võrduva massiga massist Q, mis on jaotatud ühtlaselt seisvatele reisijatele ettenähtud alale S1; vajaduse korral massiga WP, mis on jaotatud ühtlaselt ratastoolidele ettenähtud alale; massiga B (kg), mis on jaotatud ühtlaselt pagasiruumis; massiga BX (kg), mis on jaotatud ühtlaselt pagasi vedamiseks ettenähtud katusealal, kus:

P on istekohtade arv;

S1 on seisvatele reisijatele ettenähtud ala. III või B-klassi sõidukite puhul S1=0;

SP, mille on kindlaks määranud tootja, ei tohi ületada väärtust S1/Ssp, kus Ssp on ühele seisvale reisijale ettenähtud allolevas tabelis täpsustatud kokkuleppeline ruum;

WP (kg) on ratastoolidele ettenähtud alade arv korrutatuna 250 kilogrammiga, mis vastab ratastoolile ja selle kasutajale;

B (kg), mille on kindlaks määranud tootja, peab olema määratud numbriliselt ega tohi olla väiksem kui 100 × V. See hõlmab ka pagasiruumi või pakiraamid, mis võivad olla kinnitatud sõiduki välispoolele;

V on pagasiruumi kogumaht m3- s. I või A-klassi sõiduki kinnitamisel ainult sõiduki välisküljelt ligipääsetavate pagasiruumide mahtu ei arvestata;

BX, mille on kindlaks määranud tootja, peab olema määratud numbriliselt ja mitte väiksem kui 75 kg/m2. Kahekorruseliste sõidukite katusel pagasivedu ette nähtud ei ole ja seega on kahekorruseliste sõidukite BX null;

Q ja Ssp väärtused on esitatud alljärgnevas tabelis:

Sõiduki klass | Q (kg) — reisijamass | Ssp (m2 reisija kohta) — ühele seisvale reisijale ettenähtud ala |

I ja A-klass | 68 | 0,125 |

II klass | 71 | 0,15 |

III ja B-klass | 71 | Puudub" |

19. Lisatakse punktid 7.4.3.3.2—7.4.3.3.2.3:

"7.4.3.3.2. Varieeruva istekohtade arvuga, seisvatele reisijatele ettenähtud alaga (S1) ja/või ratastoolide veoks vajaliku varustusega sõidukite suhtes tuleb kõigi järgmiste tingimuste korral kohaldada punktides 7.4.3.2 ja 7.4.3.3 esitatud nõudeid.

7.4.3.3.2.1. Kasutusele on võetud kõik võimalikud istekohad, seejärel ülejäänud, seisvatele reisijatele ettenähtud ala, (kuni tootja poolt ettenähtud seisukohtade arvu piirnormini, kui see saavutatakse) ja, kui ruumi jääb üle, siis kõik ratastoolikohad.

7.4.3.3.2.2. Kasutusele on võetud kõik võimalikud seisukohad (kuni tootja poolt ettenähtud seisukohtade arvu piirnormini), seejärel ülejäänud istekohad ja, kui ruumi jääb üle, siis kõik ratastoolikohad.

7.4.3.3.2.3. Kasutusele on võetud kõik võimalikud ratastoolikohad, seejärel ülejäänud, seisvatele reisijatele ettenähtud ruum (kuni tootja poolt ettenähtud seisukohtade arvu piirnormini) ja ülejäänud istekohad."

20. Punkt 7.4.3.4 asendatakse järgmisega:

"7.4.3.4. Kui sõiduk on töökorras ja valmis laadimiseks vastavalt punktile 7.4.3.3.1, siis esiteljele või esimesele mitmikteljele langev koormus ei tohi olla väiksem kui alljärgnevas tabelis toodud protsent töökorras sõiduki massist või täismassist M:

I ja A-klass | II klass | III ja B-klass |

Jäigad | Liigendiga | Jäigad | Liigendiga | Jäigad | Liigendiga |

20 | 20 | 25 | 20 | 25 | 20" |

21. Lisatakse punkt 7.4.3.5:

"7.4.3.5. Kui sõidukile antakse tüübikinnitus rohkem kui ühes klassis, siis kehtivad punktid 7.4.3.2 ja 7.4.3.3 iga klassi puhul."

22. Punkti 7.4.4 pealkiri asendatakse järgmisega:

"7.4.4. Nõuded haagiselamutele".

23. Punkti 7.6.1 teine lause asendatakse järgmisega:

"Mootorsõidukitele ja poolhaagistele, millel on olemas teljetõsteseadmed (vt punkt 2.14), kehtib antud nõue ka sissetõmmatava(te) telje (telgede) ülestõstetud asendi või koormatava(te) telje (telgede) koormamata asendi korral. See nõue ei kehti käivitusseadiste puhul, nagu sissetõmmatavad teljed, mis vastavad IV lisa punkti 3.5 nõuetele."

24. Punktid 7.6.2, 7.6.3 ja 7.6.4 asendatakse järgmistega:

"7.6.2. Täiendavad nõuded N-kategooria sõidukitele:

Kui sõiduk seisab ja selle juhtrattad on suunatud nii, et sõiduki liikumahakkamise korral joonistaks selle otsa äärmine välimine punkt 12,50 m raadiusega ringjoone, tuleb maapinnale joone märkimisega sõiduki küljele luua vertikaalne puutetasand, mis oleks suunaga ringist väljapoole.

Kui sõiduk liigub kas ühes või teises suunas edasi 12,50 m raadiusega ringjoont pidi, ei tohi ükski selle osa liikuda vertikaaltasapinnast väljapoole rohkem kui 0,80 m (vt joonis B).

Ülestõstetavate telgedega sõidukitele kohaldatakse antud nõuet (punkti 2.14 järgi) ka telje (telgede) ülestõstetud asendi korral. Sissetõmmatavate telgede ülestõstetud asendis või koormatavate telgede koormamata asendis on lubatud 0,80 m N-kategooria sõidukite korral asendatud 1,00 meetriga.

7.6.3. Lisanõuded M2- või M3- kategooria sõidukitele

Maapinnale tõmmatakse seisva sõiduki ringist väljapoole suunatud külje vertikaalse puutetasandi kindlaksmääramiseks joon. Liigendsõiduki korral peavad selle kaks jäika osa olema joondatud mainitud tasandil. Kui sõiduk liigub sirgjooneliselt kursilt punktis 7.6.1 kirjeldatud ringjoonelisse piirkonda, ei tohi ükski sõiduki osa liikuda sellest vertikaaltasapinnast väljapoole rohkem kui 0,60 m (vt joonised C ja D).

7.6.4. Punktide 7.6.1—7.6.3 nõuetele vastatust võib tootja nõudel kontrollida ka vastava arvutuse või geomeetrilise demonstratsiooni teel.

Kui tootja nõudel kontrollitakse tagumiste juhttelgedeta N-kategooria sõidukeid nende geomeetriliste omaduste põhjal, loetakse sõiduk ülaltoodud punkti 7.6.2 nõuetele vastavaks, kui selle tagaülend ei ületa 60 % sõiduki teljevahest."

25. Punkti 7.6.3 joonis C asendatakse järgmisega:

+++++ TIFF +++++

Joonis C

R = 12,5 m

r = 5,3 m

U = maksimum 0,6

26. Punkti 7.6.3 lisatakse joonis D:

+++++ TIFF +++++

Joonis D

R = 12,5 m

r = 5,3 m

U = maksimum 0,6

27. Lisatakse punkt 7.6.5:

"7.6.5. Mittekomplektsete sõidukite puhul peab tootja esitama suurimad lubatud mõõtmed, mille suhtes sõidukit punktide 7.6.1—7.6.3 põhjal kontrollitakse."

28. Punktid 7.8.1 ja 7.8.2 asendatakse järgmistega:

"7.8.1. Haakepunktile mõjuv suurim tehniliselt lubatud mass kesktelghaagise vedamiseks ettenähtud mootorsõidukil, mille suurim tehniliselt lubatud pukseeritav mass ületab 3,5 tonni, peab olema vähemalt 10 % suurimast tehniliselt lubatud pukseeritavast massist või 1000 kg vastavalt sellele, kumb on väiksem.

7.8.2. Haakepunktile mõjuv suurim tehniliselt lubatud mass kesktelghaagise vedamiseks ettenähtud mootorsõidukil, mille suurim tehniliselt lubatud pukseeritav mass ei ületa 3,5 tonni, peab olema vähemalt 4 % suurimast tehniliselt lubatud pukseeritavast massist või 25 kg vastavalt sellele, kumb on suurem."

29. Punkt 7.10 asendatakse järgmisega:

"7.10. Mootori võimsuse ja täismassi suhe

Mootorsõiduki mootor peab autorongi täismassi iga tonni kohta arendama võimsust vähemalt 5 kW. Vedukauto mootori võimsus peab olema vähemalt 2,2 kW/t. Mootori võimsust mõõdetakse vastavalt nõukogu direktiivi 80/1269/EMÜ [3] sätetele."

B. II lisa muudetakse järgmiselt.

1. Punkt 0.2 asendatakse järgmisega:

"0.2. Tüüp."

2. 13. jagu asendatakse järgmisega:

+++++ TIFF +++++

C. III lisa muudetakse järgmiselt.

Liitesse lisatakse punkt 1.24.3:

"1.24.3. M2- ja M3- kategooria sõidukitel ratastoolikohtade arv: (2)"

D. IV lisa muudetakse järgmiselt.

1. Punkt 1.3.3 kustutatakse.

2. Punkti 2.2.1 muudetakse järgmiselt:

a) punkt c asendatakse järgmisega:

"c) sõidukid, mille täismass ei ületa 3,5 t ja mis on ette nähtud inertspidurdussüsteemiga (pealejooksupiduritega) varustatud haagiste vedamiseks: sõiduki registreerimisel/kasutuselevõtmisel lubatud suurim täismass või maastikusõidukil (vt I lisa punkt 7.5) 1,5kordne sõiduki mass, kuid mitte üle 3,5 t;"

b) punkt e asendatakse järgmisega:

"e) sõidukid, välja arvatud poolhaagised, mis on ette nähtud pidevpidurdussüsteemiga haagiste vedamiseks: 1,5kordne sõiduki registreerimisel/kasutuselevõtmisel lubatud suurim täismass."

3. Punkti 2.2.1 esimese lõike viimane rida, mille tekst on järgmine: "eeldades, et täidetud peavad olema kõik direktiivi 96/53/EÜ asjakohased tehnilised tingimused" kustutatakse.

4. Punkti 3.2 teine lause asendatakse järgmisega:

"Sellepärast peab ülestõstetav või koormatav telg automaatselt maapinnale langema või tuleb koormus teljele kanda, kui mitmiktelgedele lähim telg (lähimad teljed) või mootorsõiduki esitelg on koormatud registreerimisel/kasutuselevõtmisel lubatud suurimat(e) massi(de)ni."

5. Punkt 3.3 kustutatakse.

6. Punkti 3.5.1 neljas taane asendatakse järgmisega:

"— kui mootorsõiduk on hakanud liikuma ja enne, kui kiirus tõuseb üle 30 km/h, peab telje automaatselt maapinnale laskma või koormuse telgede vahel ümber jaotama."

[3] EÜT L 375, 31.12.1980, lk 46.

--------------------------------------------------